# 英國

| 大不列顛北愛爾蘭聯合王國 United Kingdom of Great Britain and Northern Ireland Teyrnas Unedig Prydain Fawr a Gogledd Iwerddon（威爾斯文） An Rìoghachd Aonaichte na Breatainn Mhòr agus Eirinn mu Thuath（蘇格蘭蓋爾文） Unitit Kingdom o Great Britain an Norlin Airlann（蘇格蘭文） |
| --- |
|

|  |  |
| --- | --- |
|  |  |
| 旗 | 徽 |

 |
|

---

 |
| 格言：« *Dieu et mon droit* » （法文） 「我權天授」 |
| 國歌："*God Save the King*" （英文） 《天佑吾王》 |
|

---

 |
|  |
| 屬地（實轄） |
| **幅員 國土：243,610平方公里（世界第79名）
* 水域：1.51%

---

 |
| 首都 | 倫敦 |
| 最大城市 | 倫敦 |
| 時區 | 格林威治標準時間：UTC±0 夏令時：UTC+1 |
| 國民 |
| 人數 | 以下係2023年嘅估計數字
* 人數：▲ 68,138,484（世界第22名）
* 人口密度：280/km2
 |
|

---

 |
| 官方語言 | 英文（事實上） |
| 主要宗教 | 基督教（59.5%） 伊斯蘭教（4.4%） 印度教（1.3%） 其他（2%） 冇講明（7.2%） 冇宗教信仰（25.7%） |
| 行車方向 | 靠左 |
|

---

 |
| 政制 |
| 國家結構形式 | 單一制 |
| 國家政權 | 議會制、君主立憲制 |
| 法律體系 | 普通法系 |
|

---

 |
| **主要領袖 國家元首（君主）：查理斯三世
* 政府首腦（首相）：施紀賢

---

 |
| **其他領袖（三權分立） 行政（首相）：施紀賢
* 立法（議長）：麥福男爵、賀立紳爵士
* 司法（最高法院院長）：韋彥德男爵

---

 |
| 經濟 |
| **GDP（購買力平價）**
以下係2023年嘅估計數字
* 總計：▲ $3.847兆（第10名）
* 人均：▲ $56,471（第28名）

---

 |
| **GDP（國際匯率）**
以下係2023年嘅估計數字
* 總計：▲ $3.159兆（第6名）
* 人均：▲ $46,371（第22名）

---

 |
| **HDI**
以下係2021年嘅估計數字
* ▲ 0.929（第18名）－極高

---

 |
| 中央銀行 | 英倫銀行 |
| 貨幣 | 英鎊（GBP，£） |
| 堅尼系數 | ▲ 0.366 中 · 第33名 |
| 資訊 |
| 國家代碼 | GB |
| 國際域名縮寫 | .uk |
| 國際電話區號 | +44 |

英國海外領土
**英國**Jing1gwok3，全名係**大不列顛北愛爾蘭聯合王國**Daai6 Bat1lit6din1 Bak1 Oi3ji5laan4 Lyun4hap6 Wong4gwok3（英文：United Kingdom of Great Britain and Northern Ireland），又叫**聯合王國**Lyun4hap6 Wong4gwok3（英文：United Kingdom）或者係**不列顛**Bat1lit6din1（英文：Britain），嗰度係西北歐嘅一個島國，歐洲大陸嘅嘅海岸附近。嗰度包括咗英格蘭、蘇格蘭、威爾斯同埋北愛爾蘭夾埋組成。英國包括大不列顛島、愛爾蘭島嘅東北邊，仲包括咗1098個不列顛群島在內嘅大部分細啲嘅小島同埋一啲海外領地組成，佔地94,354平方英里（即係244,376平方公里）。北愛爾蘭接壤愛爾蘭共和國；除咗咁樣之外，英國就畀大西洋、北海、英倫海峽、塞爾特海同埋愛爾蘭海包圍。英國維持佢對喺全球唔同嘅海同海洋之間英國海外屬土嘅主權。根據估計，英國喺2023年嘅人口超過咗6,820萬人。英國同英格蘭嘅首都同最大城市都係倫敦。蘇格蘭、威爾斯同北愛爾蘭嘅國家首都分別係愛丁堡、卡迪夫仲有貝爾法斯特呢３個城市。

英國自新石器時代起就有人居住。羅馬征服不列顛喺公元４３年開始，羅馬人撤離之後，盎格魯撒克遜人就喺呢度定居。1066年就發生諾曼征服英格蘭。英倫王國隨住玫瑰戰爭嘅結束而穩定返，實力亦開始加強，喺１６世紀吞併威爾斯，建立咗大英帝國。英國君主嘅作用喺１７世紀逐漸咁減弱咗，尤其係因為英格蘭內戰。1707年，英格蘭王國同蘇格蘭王國根據聯合條約而統一，建立咗大不列顛王國。英國首相呢個職位喺佐治時代就開始設立。1800年聯合法案將愛爾蘭王國納入去其中，仲喺1801年成立咗大不列顛愛爾蘭聯合王國。愛爾蘭大部分地區喺1922年脫離英國成立咗愛爾蘭自由邦，而《皇家及議會頭銜法案》就喺1927成立咗而家嘅聯合王國。

英國成為咗第１個工業化國家，仲喺19世紀同埋20世紀初嘅大部分時間裡面，尤其係1815-1914年嘅「不列顛治世」嗰陣，一直都係世界嘅主要超級大國。大英帝國喺１９世紀嘅大部分時間都係主要嘅經濟大國，呢個地位得益喺佢哋嘅農業革命、佢作為貿易國嘅主導角色、仲有佢哋巨大嘅工業能力、重大技術成就，同埋１９世紀倫敦崛起作為世界主要嘅金融中心。呢個帝國喺1920年代呢個鼎盛嘅時期佔咗世界差唔多四分一嘅人口同埋陸地，亦都係歷史上最大嘅帝國。不過，英國喺第１次世界大戰嘅參與同埋第２次世界大戰嘅參與損害咗佢嘅經濟實力，而全球嘅去殖民化浪潮搞到大部分英國殖民地獨立。

英國係實行君主立憲制同議會民主制嘅國家，有３個唔同嘅司法管轄區：英格蘭同威爾斯、蘇格蘭法律制度同埋北愛爾蘭法律。蘇格蘭、威爾斯同北愛爾蘭自1999年起都有自己嘅政府同議會，負責控制各種唔同權力下放嘅事。英國係個經濟發達嘅已發展國家，按名目GDP去計係世界最大嘅經濟體之一，而且亦都係世界上其中一個最大嘅出口國同最大嘅進口國。作為一個擁有最高國防預算嘅核武國家，英國維持住歐洲其中一個擁有最強大嘅軍隊嘅國家。佢嘅軟實力影響可以喺好多前殖民地嘅法律同政治制度裡面睇得出，而英國文化特別喺語言、文學、音樂同體育方面仍然喺全球有影響力。作為一個大國，英國係好多國際組織同論壇嘅成員之一。

## 詞源同埋術語

《1707年聯合法案》宣布英倫王國同埋蘇格蘭王國「聯合成一個王國，定名做大不列顛」。雖然「聯合王國United Kingdom」呢個詞語喺1707年至1800年嘅官方名稱只係「大英帝國Great Britain」，不過「聯合王國」呢個詞語偶爾都會被用嚟指稱前大不列顛王國。《1800年聯合法案》成立咗大不列顛愛爾蘭聯合王國。隨住愛爾蘭分治同埋愛爾蘭自由邦喺1922年獨立之後，北愛爾蘭成為咗英國內愛爾蘭島唯一嘅部分，聯合王國仲喺1927年改名做「大不列顛同北愛爾蘭聯合王國United Kingdom of Great Britain and Northern Ireland」。

雖然英國係一個主權國家，但係英格蘭、蘇格蘭、威爾斯同北愛爾蘭亦都被廣泛叫做國家。英國首相嘅網站亦都用咗「國中之國」嘅詞語嚟形容佢。有啲統計摘要，例如係12個NUTS１地區嘅摘要，都係將蘇格蘭、威爾斯同北愛爾蘭叫做「地區」。北愛爾蘭亦叫做「省」。至於北愛爾蘭所用嘅描述性名「可能會引起爭議，因為揀得呢種名往往會透露出一個人嘅政治偏好」。

「大不列顛Great Britain」呢個詞傳統上係指大不列顛島，或者喺政治上係指英格蘭、蘇格蘭同威爾斯嘅組合。呢個有時亦都被用嚟做成個聯合王國嘅同義詞。「英格蘭」呢個字有時會用錯嚟指成個英國，呢種錯誤主要係由英國以外嘅人所犯。

「不列顛Britain」呢個詞係用嚟代表大不列顛島嘅同義詞，但係有時亦都係用嚟代表英國。用法係混合嘅：英國政府風格指南偏好用「英國UK」而唔係「不列顛Britain」或者係「英國British」（除非係指大使館），而其他政府文件都承認呢兩個詞語都係指英國，而英國政府British government其他地方嘅使用頻率至少同英國政府United Kingdom government一樣咁頻繁。英國永久地理名稱委員會認可咗「United Kingdom」、「UK」同埋「U.K.」。喺佢哋嘅地名指南入面，大英帝國同北愛爾蘭聯合王國嘅地緣政治用語入面用嚟做簡寫同縮寫；嗰度冇列出「不列顛」，但係指出「呢個只係一個特定嘅名義上嘅『大不列顛』，始終排除咗北愛爾蘭。BBC雖然現時嘅風格指南除咗「大不列顛」唔包括北愛爾蘭之外，並冇採取任何立場，而佢哋歷史上偏好只係用「不列顛」嚟做大不列顛嘅簡寫。

「英國British」呢個形容詞通常用嚟指同英國有關嘅事，喺法律上用嚟指英國公民身份同埋國籍。英國人用幾個唔同嘅術語嚟形容佢哋嘅民族身份，仲可能會認為自己係英國人、英倫人、蘇格蘭人、威爾斯人、北愛爾蘭人或者係愛爾蘭人；又或者係有唔同民族身份嘅組合。

## 歷史

喺而家嘅英國境內，人類存在嘅最早證據可以追溯到大約78萬年前嘅英格蘭，喺英格蘭入面發現過最古老嘅原始人類骨骼可以追溯到50萬年前。現代人類喺舊石器時代晚期開始住喺嗰頭，而永久嘅定居點就大概喺過去6000年入面建立。而家不列顛嘅南部，包括大部分嘅英格蘭地區同威爾斯，亦都曾經係羅馬帝國嘅一個省。喺羅馬帝國嘅統治結束之後，日耳曼等民族開始遷入不列顛群島，英格蘭開始進入盎格魯-撒克遜時期，而基督教亦都係喺呢個時期開始傳入英國。1066年，法國諾曼第公爵威廉入侵咗英格蘭，並陸續征服不列顛群島各地，史稱「諾曼征服英倫」，歐陸文化喺係個時候逐漸傳入英國。與此同時，不列顛北部嘅蘇格蘭王國亦慢慢開始成形。

而家嘅英國領土係過去幾百年入面多次合併嘅結果。喺10世紀嘅時候，蘇格蘭同英格蘭各自都係獨立嘅國家。1284年，威爾斯公國畀英格蘭控制，直到1535年成為英格蘭嘅一部分。1603年，英格蘭王國同蘇格蘭王國成為咗君合國，1707年正式合併為大不列顛王國。1801年，大不列顛王國同愛爾蘭王國（1169年至1691年間逐步畀英格蘭控制）合併，組成大不列顛愛爾蘭聯合王國。1922年，愛爾蘭自由邦成立，而北愛爾蘭則繼續由英國政府控制，英國國名亦都喺1927年改為大不列顛北愛爾蘭聯合王國。

英國喺19世紀嘅時候係一個遙遙領先世界嘅一個大國，當時有「世界工廠」嘅稱號，亦都係世界上第一個工業化嘅國家，係西方資本主義嘅倡導者，並且係早期議會民主制嘅誕生地。無論係喺科學技術定係文學藝術方面都有顯着嘅頁獻。喺佢頂峰時期，大英帝國曾經控制世界五份之一嘅土地同人口，因為佢控制嘅土地覆蓋着地球大部分嘅經度，太陽時時刻刻都會照耀住英國嘅領土，所以英國又被稱為「日不落帝國」，係人類史上最大嘅帝國。即使到而家，太陽喺英國海外領地同埋以英國君主為元首嘅英聯邦王國上空至今都仍然唔會落山。到到二十世紀前半葉，經歷咗兩次世界大戰嘅英國國力開始衰退。而喺後半個世紀入面，呢個龐大嘅殖民帝個嘅殖民地開始獨立。喺處理殖民地獨立問題嘅時候，英國利用「分而治之」嘅手段，喺務求該國最大利益嘅時候，畀咗原殖民地極大嘅不安定因素。最後一個脫離英國嘅殖民地，係喺1997年7月1號將主權移交畀中華人民共和國嘅香港。

## 主要宗教

* 英國國教（聖公會）：2,700萬人，自從1534年亨利八世脫離天主教以來，英國君主係聖公會嘅阿頭。
* 天主教：900萬
* 伊斯蘭教：100萬
* 長老會：80萬（蘇格蘭國教同埋北愛爾蘭的最大教派）
* 循道公會：76萬
* 印度教：35萬
* 猶太教：30萬

## 睇埋

* 英國文化

## 引咗

## 出面網頁

* 英國皇室官方網頁（英文）
* 英國政府官方網頁（英文）
* 英國文化協會（英文）
* 英國旅遊局（英文）
* 〈国家概况 — 中华人民共和国外交部〉 (簡體中文)。中華人民共和國外交部。
* 〈大不列顛暨北愛爾蘭聯合王國 United Kingdom of Great Britain and Northern Ireland - 歐洲地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "United Kingdom - United States Department of State" (英文). 美國國務院.
* 英國喺中央情報局《世界概況》嘅資料 （英文）
* 〈英国（グレートブリテン及び北アイルランド連合王国） ｜ 外務省〉 (日文)。日本外務省。
* "United Kingdom - Department of Foreign Affairs and Trade" (英文). 澳洲外交貿易部.

引用錯誤 存在組名為 "lower-alpha" 嘅 `<ref>` 標籤，但搵唔到對應嘅  標籤。